b'\n_START_ARTICLE_\nAlmindelig t\xc3\xb8rvemos\n_START_SECTION_\nBeskrivelse\n_START_PARAGRAPH_\nAlmindelig t\xc3\xb8rvemos danner kraftige, op til 25 cm lange og lysegr\xc3\xb8nne til lysebrune planter. De centrale st\xc3\xa6ngler er runde i tv\xc3\xa6rsnit og m\xc3\xa5ler 0,6-1,2 mm i diameter. Deres overhud (hyalodermis) er trelaget og rig p\xc3\xa5 spiralformede fibre. De bredt afrundede til kantede st\xc3\xa6ngelblade har en smal rand. P\xc3\xa5 den centrale st\xc3\xa6ngel sidder hoveder, best\xc3\xa5ende af 3-6 grene. Deres spidser er tydeligt farvede og knopagtige. De b\xc3\xa6rer ofte nogle mere eller mindre blege sidegrene, s\xc3\xa5dan at hovederne tilsammen kan minde om blomsterstanden hos edelweiss. De \xc3\xa6gformede, hule blade er 1-2 mm brede og best\xc3\xa5r af et netv\xc3\xa6rk af trekantede, gr\xc3\xb8nne celler, der er kendetegnet ved porer og spiraler. Sporekapslerne er n\xc3\xa6sten helt kuglerunde.'